stanford-oval/wikipedia huggingface dataset:
מרלה גיבס
ביוגרפיה

הצעירה מבין שתי אחיות, גיבס נולדה בשם מרגרט תריסה בראדלי ב-14 ביוני 1931, בשיקגו, אילינוי, לאופיליה בירדי (לבית קמפ) ודאגלס בראדלי. אביה היה מכונאי, ואמה הייתה יזמית בעלת מספר בתי עסק מצליחים. הוריה התגרשו כשגיבס הייתה בת 4, וגיבס נשארה בחזקת אביה.
היא סיימה את לימודי התיכון ב-1949. זמן קצר לאחר מכן, עברה גיבס לדטרויט, מישיגן, שם למדה בבית הספר למנהל עסקים פיטרס. היא עבדה בתור סוכנת הזמנות ביונייטד איירליינס לפני מעבר לתפקיד באותה החברה בלוס אנג'לס. היא התחילה ללמוד משחק בתור הובי, וכמפלט מנישואיה שבשלב זה היו כבר מעורערים.
קריירה

גיבס ניסתה את ידה במשחק בלוס אנג'לס, והשיגה מספר תפקידים קטנים בהפקות מקומיות. התפקידים המשמעותיים הראשונים שלה היו בשנות ה-1970 המוקדמות בסרטי הבלאקספלויטיישן (ז'אנר של סרטים שחורים שנשען על סטריאוטיפים אתניים) Sweet Jesus, Preacher Man ו-Black Belt Jones. בשנת 1975, כשהיא בת 44, היא לוהקה לתפקיד פלורנס ג'ונסטון, העוזרת בסדרת "משפחת ג'פרסון" של CBS. עבור ביצועיה בסדרה, גיבס הייתה מועמדת חמש פעמים לפרס אמי לשחקנית המשנה המצטיינת בסדרה קומית בפריים טיים, ומועמדות אחת לפרס גלובוס הזהב. ב-1981 היא כיכבה בספין-אוף של "משפחת ג'פרסון", Checking In. הסדרה לא ארכה ימים. גיבס סיפרה שאת דמותה האייקונית של פלורנס היא ביססה על דודתה וסבתה. בשנת 1985, כאשר "משפחת ג'פרסון" בוטלה לאחר 11 עונות, גיבס גילמה את התפקיד הראשי בסיטקום של NBC,‏ 227. הסדרה שודרה עד שנת 1990, והיו בה 116 פרקים. את בתה בסדרה שיחקה רג'ינה קינג. שני עשורים מאוחר יותר, גיבס חברה שוב לחבריה לקאסט לשעבר מ-227, ג'קיי הארי והאל ויליאמס, בסדרה "המשפחה הראשונה", בה גיבס שיחקה את תפקיד אמה של ג'קיי, סבתא אדי. השתיים עבדו יחד שוב בסרט העצמאי Forbidden Woman.
לגיבס היו מספר תפקידי משנה בסרטים והופעות אורח בסדרות טלוויזיה, ביניהן "הנסיך המדליק מבל אייר", "מגע של מלאכים" (עם דלה ריס), "המשפט של איימי", "ER", ו"סאותלנד". מ-1998 עד 2002, היה לה תפקיד חוזר ב-The Hughleys. ב-2012, גיבס הופיעה בסרטו של טיילר פרי Madea's Witness Protection, ובשנת 2014 היא כיכבה בסרט העצמאי,  Grantham & Rose.
ב-2015, היו לגיבס שתי הופעות אורח בסדרת הדרמה של שונדה ריימס, "סקנדל". מאוחר יותר היא הייתה כוכבת אורחת בתוכניות "חם בקליבלנד", "אימה אמריקאית: המלון" ו"החיים עצמם". בשנת 2018, היא לוהקה בתפקיד חוזר בסדרת הדרמה "תחנה 19". גיבס גם כיכבה בשני פיילוטים לטלוויזיה: Old Soul  לצד אלן בורסטין וריטה מורנו עבור NBC ב-2014, וב-Jalen Vs. Everybody עבור ABC ב-2017. בקולנוע, היא כיכבה בסרטים Lemon ו-Please Stand By.
גיבס הייתה הבעלים של מועדון ג'אז בדרום מרכז לוס אנג'לס בשם Marla's Memory Lane Jazz and Supper Club משנת 1981 עד שנת 1999. בתור זמרת, היא הוציאה מספר אלבומים.
חיים אישיים

גיבס הייתה נשואה לחברה מהתיכון ג'ורדן גיבס בין השנים 1956 ל-1973; לזוג נולדו שלושה ילדים: אנג'לה גיבס, דוריאן גיבס וג'וסף גיבס. אחותה הגדולה היא השחקנית סוזי גארט. הבת שלה אנג'לה גיבס היא גם שחקנית שהופיעה בתוכנית הטלוויזיה Sanford and Son, וכן בסרטים כגון Together Brothers, Drumline ו-Think Like A Man Too.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1973 | Sweet Jesus, Preacherman | בוורלי סלומון |  |
| 1974 | Black Belt Jones | ברמנית | ללא קרדיט |
| 1977 | Passing Through | מזכירה |  |
| 1991 | Up Against the Wall | לואיס ברדלי |  |
| 1993 | The Meteor Man | מקסין ריד |  |
| 1994 | Lily in Winter | מייז קונביגטון |  |
| 1998 | Border to Border | דלה |  |
| 1999 | Foolish  | אודטה |  |
| 1999 | Lost & Found | אניד |  |
| 2000 | The Visit | לואיז ווטרס | פרס שחקנית המשנה המצטיינת בפסטיבל הסרטים העצמאיים Method Fest מועמדות לפרס NAACP Image מועמדות לפרס Black Reel |
| 2000 | Stanley's Gig | אלאונור וויטני |  |
| 2001 | The Brothers | מארי ווסט |  |
| 2005 | Love on Layaway | קריינית |  |
| 2006 | The Heart Specialist | גברת אווברווד |  |
| 2009 | Afro Ninja | דודה מארי |  |
| 2009 | Just Like Family | מייבל ג'נקינס |  |
| 2009 | Devil's Land | השופטת מרתה לוין |  |
| 2012 | Who Killed Soul Glow?  |  |  |
| 2012 | C'mon Man | גברת קראבטרי |  |
| 2012 | מדיאה בהגנת עדים | האטי |  |
| 2013 | Forbidden Woman | גברת סימונס |  |
| 2014 | Grantham & Rose | רוז פרייס |  |
| 2015 | The Man in 3B | גברת ממי |  |
| 2016 | Second Sight | ננה |  |
| 2017 | החיים חמוצים | לילי |  |
| 2017 | The Last Revolutionary | מילי |  |
| 2017 | You Can't Fight Christmas | בוורלי לורנס |  |
| 2017 | המתיני בבקשה | רוז |  |
| 2018 | Love Jacked | רזו |  |
| 2018 | HeadShop | גברת קיז |  |
| 2019 | אל קמינו: שובר שורות - הסרט | ג'ין |  |
| 2022 | Spirit Halloween: The Movie |  |  |
| 2022 | Bromates |  |  |
| 2022 | A Christmas Prayer | מיס גליידס |  |
הערות שוליים

↑  McCann, Bob (2009-10-30). Encyclopedia of African American Actresses in Film and Television. ISBN 9780786458042.
↑  "Marla Gibbs Biography".
↑  Checking In With Marla Gibbs: A Candid Interview With ‘The Jeffersons’ and ‘227’ Star, Dustin Fitzharris, HuffPost, Dec 06, 2017
↑  Maudlyne Ihejirika. "HistoryMakers-bringing-actress-Marla-Gibbs-to-Phillips-High".
↑  "Interview With Marla Gibbs". BroadwayWeekly.com. 14 בפברואר 2015. {{cite web}}:  (עזרה)
↑  "Marla Gibbs to Guest-Star on Southland". TV Guide.
↑  "Latest Church & Entertainment News". The Church Lady Blogs. אורכב מ-המקור ב-2013-10-13. נבדק ב-2018-05-28.
↑  "Marla Gibbs set for 'Grantham and Rose'". Variety.
↑  Tambay A. Obenson (20 בנובמבר 2013). "Watch Marla Gibbs, Tessa Thompson, Jake T. Austin In Trai - Shadow and Act". Shadow and Act. אורכב מ-המקור ב-2014-12-04. נבדק ב-2018-05-28. {{cite web}}:  (עזרה)
↑  Webb, Matt (2015-02-05). "'Scandal' Season 4 Recap — Fitz Declares War to Save Olivia". TVLine.com.
↑  Hipes, Patrick (6 במרץ 2018). "'Station 19': Marla Gibbs Set For Multi-Episode Arc On ABC's 'Grey's Spinoff". {{cite web}}:  (עזרה)
↑  Schwindt, Oriana (6 בפברואר 2017). "Jalen Rose ABC Comedy Pilot Casts Anna Maria Horsford, Marla Gibbs". {{cite web}}:  (עזרה)
| --- | --- |
בקרת זהויות :  BnF: cb14181322x (data)  ISNI: 0000 0000 7840 1868  LCCN: nr2002022078  MusicBrainz: 03899e3a-0bdd-4832-a84a-097204f893b5  SNAC: w6642v05  VIAF: 19614659   WorldCat (עם VIAF): 19614659
דייוויד קרוננברג

| --- | --- |

דייוויד קוננברג בטקס חלוקת פרסי ג'יני, 2012
 לידה:  15 במרץ 1943 (בן 81) קנדה טורונטו, אונטריו, קנדה 
 סוגה מועדפת:  סרט אימה, סרט מדע בדיוני, סרט דרמה, סרט בלשי, סרט פנטזיה, סרט אימה פסיכולוגי, סרט מתח, מותחן פסיכולוגי, סרט אימה מדע בדיוני, body horror film 
 מדינה:  קנדה 
 תקופת הפעילות:  מ-1969 
 מקום לימודים:  אוניברסיטת טורונטו  המכון הקולגיאלי הרבורד  North Toronto Collegiate Institute 
 בן או בת זוג:  Margaret Hindson (1972–1979)  Carolyn Zeifman 
 צאצאים:  ברנדון קרוננברג, קייטלין קרוננברג, Cassandra Cronenberg 
 פרסים והוקרה:  שדרת הכוכבים של קנדה (1999)  פרס מרכבת הזהב (2006)  פרס פסטיבל הקולנוע של סיטגס לתסריט הטוב ביותר (1977)  פרס חבר השופטים של פסטיבל קאן (1996)  פרס פסטיבל הקולנוע של סיטגס לבמאי הטוב ביותר (1975)  פרס פסטיבל הקולנוע של סיטגס לבמאי הטוב ביותר (2002)  פרס מכונת הזמן (2002)  פרס האקדמיה הקנדית לקולנוע ולטלוויזיה לסרט העלילתי הטוב ביותר (1989, 1992)  קצין במסדר קנדה  אביר בלגיון הכבוד  עמית החברה המלכותית של קנדה  מדליית יובל היהלום של המלכה אליזבת השנייה  שותף במסדר קנדה  פרס לזכר ג'ורג' פאל  אביר מסדר האמנויות והספרות  מסדר אונטריו  פרס חבר השופטים של פסטיבל הקומיקס הבין־לאומי באנגולם  פרס האקדמייה הקנדית לקולנוע לתסריט הטוב ביותר 
 פרופיל ב-IMDb
 
קרוננברג, 2002
דייוויד פול קרוננברג (באנגלית: David Paul Cronenberg ; נולד ב-15 במרץ 1943), הוא שחקן ובמאי קולנוע יהודי-קנדי, בולט בסוגת האימה, זוכה פרס ג'יני.
ברבים מסרטיו היבט האימה הפיזי נשזר בהיבט הפסיכולוגי של הדמות. בתחילת הקריירה שלו הוא חקר את השינויים הפיזיים והפסיכולוגיים בעיקר בז'אנר האימה ובשנים האחרונות הוא אף יוצר סרטים בז'אנר זה.
קורות חיים

קרוננברג נולד בקנדה, למשפחה ממוצא יהודי ליטאי שהיגרה לטורונטו. אמו, אסתר לבית סומברג הייתה נגנית פסנתר מפורסמת בעיר ואביו, מילטון קרוננברג היה עיתונאי בעיתון המקומי. קרוננברג סיים את לימודיו באוניברסיטת טורונטו עם תואר בספרות, במקום לסיים את לימודיו בחוג למדעים מדויקים. הוא טען שהסיבה לכך הייתה ההתוודעות שלו לוויליאם ס. בורוז וולדימיר נבוקוב האמריקאיים.
לאחר שני סרטונים קצרים ושני סרטי סטודנטים עצמאים. בשנות השבעים החל ליצור סרטי אימה, שהביאו משב רוח רענן לז'אנר. הסרט הראשון היה "צמרמורת" והשני שבא בעקבותיו היה "התקף טירוף". "התקף טירוף" היה הסרט שאיתו פרץ לתודעה העולמית ובעיקר לתודעה האמריקאית. 
לאורך הקריירה שלו התפתח קרוננברג מנקודת המבט שלו. בסרטיו הראשונים מדענים חיצוניים ועלומים מבצעים ניסויים בבני אדם ובגופות וגורמים למהומות ולהדבקה של אוכלוסיות שלמות בווירוסים (צמרמורת, התקף טירוף). לאחר מכן, מדענים מנצלים את היכולת כדי לפגוע באינדיבידואלים (וידאודרום, הסורקים) ואז מגיעים לתקופה שבה הם פוגעים בעצמם (הזבוב, תאומי המריבה). בסרטיו האחרונים, האדם חווה התעללות פסיכולוגית עצמית (ספיידר, אקזיסטנז). בסרטיו, עבד יחד עם המלחין הווארד שור.
בשנת 2006 זכה בפרס הוקרה בפסטיבל קאן. ואף זכה בעיטור מאת ממשלת קנדה בתחום המדע והאומנות.
קרוננברג והוליווד

קרוננברג ביים שני סרטים בתקציב הוליוודי ענק. הניסיון הראשון היה "החצי האפל" בשנת 1983 והשני - "הזבוב" בשנת 1986. חוץ משני סרטים אלו, את שאר סרטיו הוא עשה במסגרת עצמאית, למרות שהיו פרויקטים רבים שהוא סופח אליהם בהתחלה. הוא היה אחד מהמועמדים של ג'ורג' לוקאס לביים את הסרט השלישי בטרילוגיית מלחמת הכוכבים, מלחמת הכוכבים - פרק 6: שובו של הג'דיי. אך לוקאס בחר לבסוף בריצ'רד מרצ'אנד. קרוננברג אף עבד במשך שנה על "זיכרון גורלי" אך עזב את הסט לאחר חילוקי דעות עם מפיקי הסרט. בתחילת שנות ה-90 היו שמועות בהוליווד שהוא מביים את ההמשך לאינסטינקט בסיסי. סרטיו היסטוריה של אלימות וסימנים של כבוד הם סרטים הוליוודיים בהפקת ענק.
חיים אישיים

מאשתו הראשונה מרגרט הינדסון, לה היה נשוי בין השנים 1972-1979, נולדה בתו קסנדרה, ילידת 1972. מאשתו השנייה קרוליין זייפמן, לה היה נשוי משנת 1979, עד למותה בשנת 2017, נולדו 2 ילדים נוספים, בת בשם קיית'לין, ילידת 1984 שהינה צלמת ויוצרת סרטים ובן בשם ברנדון, יליד 1980 שהוא במאי ותסריטאי.
פילמוגרפיה

(1966)‏ Transfer
(1967)‏ From the Drain
סטריאו (1969)
פשעי העתיד (1970)
צמרמורת (1975)
התקף טירוף (1977)
חבורה מהירה (1979)
צאצאים (1979)
סורקים: שלטון המוח (1980)
וידאודרום (1982)
האיזור המת The Dead Zone (1983) (נקרא בעברית גם "אזור הדמדומים" או "אופק אבוד")
הזבוב (1986)
תאומי המריבה (1988)
ארוחה עירומה (1991)
מ. באטרפליי (1993)
קראש (1996)
אתמול בלילה (1998)
אקזיסטנז (1999)
ספיידר (2002)
היסטוריה של אלימות (2005)
סימנים של כבוד (2007)
שיטה מסוכנת (2011)
קוסמופוליס (2012)
מפות לכוכבים (2014)
פשעי העתיד (2022)
התכריכים (2024) ‏
פילמוגרפיה > טלוויזיה

עיירה שמחה (2010)
לטענת גרייס (2017)
מסע בין כוכבים: דיסקברי - עונה 3 (2020)
סלאשר (אנ') (2021)
אישטוואן אבוני

| --- | --- |

 לידה:  18 באוגוסט 1886 בודפשט, האימפריה האוסטרו-הונגרית 
 פטירה:  5 ביוני 1942 (בגיל 55) בודפשט, ממלכת הונגריה 
 מדינה:  הונגריה 
 מקום קבורה:  בית הקברות פרקשרטי בבודפשט 
 השכלה:  אוניברסיטת אטווש לוראנד (העשור של 1900) 
 
אישטוואן אבוני, (במקור פפר, בהונגרית: Abonyi István; בודפשט, 18 באוגוסט 1886  – בודפשט, 5 ביוני 1942) היה שחמטאי יהודי-הונגרי, אמן שחמט, עסקן שחמט, סופר מומחה לשחמט. ממייסדי "איגוד השחמט ההונגרי" וממייסדי איגוד השחמט הבינלאומי - (פיד"ה). הנשיא לשעבר של "האיגוד הבינלאומי של שחמט בהתכתבות". היה העורך הראשי של "עולם השחמט ההונגרי".
ביוגרפיה

אבוני נולד במשפחה יהודית כבנם של יוז'ף אבוני (1858–1914) רופא, רופא שיניים, עורך, ושל פלורה מנגולד (1864–1919). הוא למד משפטים ועבד כעורך דין בבודפשט. לאחר מות אביו, כיורש של הון רב, חלק ניכר מהאנרגיה, הידע והסמכות שלו הוקדשו לטובת עולם השחמט. במקרים רבים העניק תמיכה כספית משמעותית לשחמט או לחלק מנציגיו. אשתו הייתה אנה בויאר, דודתו של איבאן בויאר.
קריירת השחמט

בשנת 1907 באליפות השחמט ההונגרית דורג במקום 2–3, אחרי ליאו פליישמן. הוא נחשב לאחד משחקני הבליץ החזקים בעולם, דבר שאושר על ידי תוצאותיו: בשנת 1921 בבודפשט וב-1923 בווינה השיג מקום ראשון, בשנת 1924 בפריס מקום שני. בין השיאים שלו נמצא שבין ה-21–22 בינואר 1928 שיחק בו זמנית (סימולטנית) נגד כ-300 יריבים על 105 לוחות. המשחקים נמשכו בין השעה 7 בערב עד השעה 6 בבוקר למחרת. במשחקים אלה ניצח ב-79 השיג תיקו ב-20 והפסיד רק ב-6 משחקים בלבד.  במשך זמן מה הוא החזיק בשיא העולמי של משחק השחמט הסימולטני.
הוא גם השתתף בטורנירי שחמט בהתכתבות והשיג תוצאות מצוינות בשנות השלושים. הוא היה מנהל הנבחרת ההונגרית, שניצחה 1.5-0.5 מול גרמניה בשנת 1936 והגיעה ל-1:1 בשנים 1939–1940 מול לטביה.
כעסקן שחמט

אבוני היה מזכיר, מזכ"ל, נשיא ומנכ"ל "חוג השחמט של בודפשט" בין השנים 1914-1940. הוא היה ממייסדי איגוד השחמט ההונגרי, אחר כך מזכירו, מזכירו הכללי והנשיא בין השנים 1921-1937. בינואר 1928, כהוקרה על תרומותיו לתחום תרבות השחמט, הוענק לו התואר "יועץ ממשלתי מלכותי ראשי של הונגריה".
הוא היה חבר מייסד וחבר הנהלה בפדרציית השחמט הבינלאומית.  ונשיא האיגוד הבינלאומי של שחמט בהתכתבות (IFSB) בין השנים 1935-1939.
עבודתו בתאוריית השחמט

על שמו נקראת תחבולת אבוני (1. e4.3 d5.2 Nf3), אותו שיחק לראשונה בשנת 1912.
יחד עם ז'יגמונד ברס וגיולה ברייר, מילא תפקיד מרכזי בהרחבה ובבדיקה המעשית של תורת גמביט בודפשט.
בשנת 1922 פרסם המגזין הגרמני לשחמט Deutsches Wochenschach את גרסת אבוני של גמביט (תחבולת) בודפשט, שידוע גם בשם "טריק אבוני".
פעילותו המקצועית והעיתונאית

בין השנים 1917–1919, וכן כאשר הופעל העיתון מחדש בשנת 1922, הוא היה העורך של עולם השחמט ההונגרי (Magyar Sakkvilág). הוא היה מנהל מדורי השחמט של "העולם" (Világ) (1916), "כרוניקה בתמונות" (Képes Krónika) (1922-1923) וב"עיתון המעניין" (Érdekes Újság) (1924).
עבודותיו שפורסמו

זולטאן פון באלה : שחמט מודרני (Modern sakk). עם הקדמתו של אישטוואן אבוני. בודפשט, (1925).
על גמביט בודפשט (גם). עולם השחמט ההונגרי, 1925.
פרקים מההיסטוריה של השחמט ההונגרי. לזכרם של סמורה יעקובי, יוז'ף קיש ואישטוואן מארקי. עם קורנל אקסנר, גזה מארוצי. ספר התעמלות. קצ'קמט, 1928.
ראו גם

משחקיו של אישטוואן אבוני באתר: chessgames.com
משחקיו ב-365chess.com
לקריאה נוספת

Ki kicsoda? Kortársak lexikona. Budapest, 1937.
Földeák Árpád: Száz éve született Abonyi István. A főtanácsos a magyar sakkozásért. Sakkélet, 1986. (מי זה מי? לקסיקון בני דורם. בודפשט, 1937)
ארפאד פלדיאק: אישטוואן אבוני נולד לפני מאה שנה. היועץ הראשי של השחמט הונגרי. שחמט, 1986.
נקודת שם
לקסיקון ביוגרפי הונגרי
ביוגרפיה של Chessgames.com
sakk.chess.com
הערות שוליים

↑  A Magyar Életrajzi Lexikon tévesen március 18-at ad meg születési dátumaként
↑  "Születési bejegyzése a pesti neológ izraelita hitközség születési akv. 1514/1886. folyószáma alatt".
↑  "Abonyi József halotti bejegyzése a Budapest V. kerületi polgári halotti akv. 370/1914. folyószáma alatt".
↑  "Mangold Flóra halotti bejegyzése a Budapest III. kerületi polgári halotti akv. 321/1919. folyószáma alatt".
↑  Barcza, Gedeon; Földeák Árpád (1989). Magyar Sakktörténet 3. Sport. p. 180. ISBN 963 253 321 6.
↑  "Házasságkötési bejegyzése a Budapest II. kerületi polgári házassági akv. 1655/1919. folyószáma alatt".
↑  "Az Ujság sakkversenyén Abonyi István felállította a szimultán-játék új rekordját". Ujság. 4 (19): 3. 1928-01-24.
↑  Edward Winter. "Large Simultaneous Displays" (באנגלית). chesshistory.com.
↑  Kozák Péter. "Abonyi István sakkozó, szakíró" (בהונגרית). Névpont.hu.
↑  "Abonyi István" (בהונגרית). Magyar Életrajzi Lexikon.
↑  "Hivatalos rész". Budapesti Közlöny. 62 (10): 1. 1928-01-13.
↑  "FEDERATION INTERNATIONALE DES ECHECS" (בצרפתית). jardinsdecaissa.
↑  Bill Wall. "FIDE History" (באנגלית).
↑  "Hungary National events" (באנגלית). International Correspondence Chess Federation.
↑  "Budapesti védelem" (בהונגרית). sakkcsemege.blog.hu.
↑  "Istvan Abonyi" (באנגלית). Chessgames Services LLC.
↑  "A sakk története – Magyar sakkújságok" (בהונגרית). gportal.hu.
| --- | --- |
בקרת זהויות :  ISNI: 0000 0001 1294 2597  NTA: 136551688  VIAF: 164766438   WorldCat (עם VIAF): 164766438
תקצוב משתף

תקצוב משתף או תקצוב השתתפותי (באנגלית: Participatory budgeting) הוא תהליך המאפשר לאזרחים מן השורה להשתתף בהחלטות הנוגעות לתקציב הציבורי. תקצוב השתתפותי הוא אחד התהליכים הנכללים במסגרת הרחבה יותר של דמוקרטיה השתתפותית. תקצוב משתף בוצע לראשונה בברזיל בשנת 1989. משם הרעיון התפשט למדינות נוספות, ונכון ל-2023 הוא מיושם במעל 7,000 ערים בחמש יבשות.
התהליך

תהליכי תקצוב משתף עשויים להיות שונים מעיר לעיר וממדינה למדינה, אבל בגדול הם כוללים מספר שלבים בסיסיים:
קביעת מסגרת התקציב: בשלב זה, העירייה מחליטה איזה חלק מהתקציב העירוני להקדיש למיזמים של תקצוב משתף (לדוגמה, פריז הקדישה כ-75 מיליון יורו לתקצוב השתתפותי בשנת 2023).
העלאת רעיונות: פעילים מקומיים (נבחרים או מתנדבים) נפגשים עם נציגי העירייה, ומעלים רעיונות למיזמים היכולים לסייע לאזור שלהם או לעיר כולה. ניתן לשתף גם לשתף בשלב זה את כל אזרחי העיר, למשל על ידי מפגשים ציבוריים פיזיים או וירטואליים. בערים גדולות, מקובל לחלק את העיר למחוזות גאוגרפיים, ולקיים את הדיונים בכל מחוז בנפרד, משיקולי יעילות.
ניתוח הרעיונות: הרעיונות השונים מחולקים לקטגוריות, כגון: תשתית, תחבורה, בריאות וכו'. לכל קטגוריה, ישנה ועדת מומחים הדנה בהצעות למיזמים, מפתחת ומשכללת את ההצעות לכדי תוכניות מפורטות, ומחשבת את העלות של כל מיזם.
הצבעה: הרשימה הסופית של מיזמים מוצגת לציבור. מתבצע תהליך של הצבעה, שבו כל אזרח בעיר מקבל את רשימת המיזמים, ומתבקש לסמן את המיזמים החשובים בעיניו. ההצבעה יכולה להתבצע בטפסי נייר בקלפי, או אונליין דרך אתר אינטרנט. ישנן תצורות שונות של הצבעה, המאפשרות לאזרחים לא רק לסמן את רשימת המיזמים הרצויים, אלא גם לדרג אותם או לתת ניקוד לכל מיזם.
חישוב התוצאות: לאחר ההצבעה, משתמשים באלגוריתם המחשב את רשימת המיזמים ה"זוכים". ערים שונות משתמשות באלגוריתמים שונים (ראו פירוט בהמשך).
ביצוע המיזמים: בהתאם לרשימת הזוכים מהשלב הקודם.
תהליך זה חוזר מדי שנה, בהתאם למחזור התקציב העירוני.
התהליך > אלגוריתמים לחישוב התוצאות

האלגוריתם הפשוט ביותר לחישוב התוצאות הוא לבחור את המיזמים שקיבלו הכי הרבה קולות. אולם אלגוריתם זה עלול להזניח את דעת המיעוט. לדוגמה, נניח שבעיר מסוימת, 60% מהתושבים גרים בצפון, ו-40% גרים בדרום. אם כל אזרח יצביע למיזמים הנמצאים באזור שלו, אז 100% מהתקציב ילך לצפון, והדרום לא יקבל כלום.
לפיכך, ישנן ערים המשתמשות באלגוריתמים מתקדמים יותר, המבטיחים שכל מגזר באוכלוסייה יקבל ייצוג הוגן בתקציב, בהתאם לגודלו. לדוגמה, כלל החלקים השווים (Method of Equal Shares) הוא אלגוריתם הבוחר מיזמים באופן סדרתי. האלגוריתם נותן לכל אזרח 'תקציב' וירטואלי, שבו הוא יכול להשתמש כדי 'לממן' מיזמים שהוא הצביע עבורם. לאזרחים התומכים במיזמים שכבר נבחרו, יהיה פחות 'תקציב' וירטואלי למימון המיזמים הבאים; ולאזרחים שהמיזמים שהם תומכים בהם עדיין לא נבחרו, יהיה יותר 'תקציב'. כתוצאה מכך, מובטח ייצוג יחסי הוגן לכל המגזרים. יש להדגיש, שלא צריך להגיד לאלגוריתם מי הם המגזרים; האלגוריתם מזהה אותם בעצמו, באופן אוטומטי, בהתאם להצבעות. עבור כל קבוצה של בוחרים, המצביעים עבור אותם מיזמים, מובטח שייבחרו מיזמים שהם תומכים בהם, בכמות יחסית לגודל הקבוצה.
התהליך > תקצוב השתתפותי דיגיטלי

כדי להקל על תהליך ההצבעה, ספירת הקולות וחישוב התוצאות, מקובל להשתמש בהצבעה דיגיטלית. הצבעה דיגיטלית דרך האינטרנט בוצעה לראשונה בעיר איפטינגה שבברזיל בשנת 2001. אפשרות ההצבעה המקוונת שולבה מאוחר יותר בתקצוב המשתף של ריו גרנדה דו סול בשנת 2003, ובעיריית בלו הוריזונטה בשנת 2006. מאז, מספר יוזמות התקצוב המשתפות שכללו הצבעה מקוונת גדל ברחבי העולם, וכולל ערים כמו פריז, ניו יורק, ליסבון, מדריד, ומקסיקו סיטי.
ההשפעות של ההצבעה המקוונת בתקצוב השתתפותי עדיין לא נחקרו בהרחבה. מחקר משנת 2006, שבחן את התקצוב ההשתתפותי של בלו הוריזונטה, מעלה כי הצבעה מקוונת סייעה בהגדלת מספר המשתתפים בתהליך. מחקר שנערך בשנת 2015 על ריו גרנדה דו סול הראה עלייה של 8.2% בשיעור ההצבעה הכולל בעקבות ההצבעה המקוונת, כאשר הערוץ המקוון משך משתתפים צעירים יותר, גברים, עשירים ומשכילים יותר. למרות ההבדלים הללו בנתונים הדמוגרפיים של המשתתפים, מחקר משנת 2017 מצא שהכנסת הצבעה מקוונת בריו גרנדה דו סול לא הובילה להבדל שיטתי בבחירות ההצבעה בין מצביעים מקוונים ולא-מקוונים.
טלפונים ניידים וקוויים שימשו גם-כן כדי לעודד השתתפות. עיריית איפטינגה הייתה הראשונה שהפעילה טלפוניה בשנת 2005, על ידי יצירת מספר חיוג חינם לאזרחים לציון העדפותיהם להקצאות תקציב, ועל ידי שליחת הודעות קוליות וטקסט אוטומטיות שתמרצו את האזרחים להשתתף בפגישות המקדימות. כמה יוזמות השתמשו בהודעות טקסט כדי לאפשר הצבעה ניידת - כמו לה פלאטה וקאסקאיס בפורטוגל; אך רוב השימוש היה כדי לעודד השתתפות בהצבעה, באופן אישי או דרך האינטרנט.
הדרישות

כדי שתהליך של תקצוב משתף יצליח, דרושים מספר גורמים:
תמיכה חזקה של ראש העיר, המעוניין בהצלחת התהליך;
חברה אזרחית המוכנה ומסוגלת לתרום לדיונים מתמשכים על מדיניות;
סביבה פוליטית תומכת - פוליטיקאים המעוניינים לתרום להצלחת התהליך ולא להכשיל אותו;
משאבים כספיים למימון המיזמים שנבחרו על ידי האזרחים.
ישנן שתי גישות שבאמצעותן מתגבש תקציב משתף: מלמעלה למטה ולמטה למעלה.
בגישה מלמעלה למטה, תקצוב משתף הוא דרישה של הממשלה הפדרלית, שהעיריות חייבות לבצע (כך המצב בפרו).
בגישה מלמטה למעלה, מועצות מקומיות יוזמות תקצוב משתף ללא תלות בסדר היום הלאומי (כך המצב בפורטו אלגרה). בגישה זו, ארגונים לא-ממשלתיים וארגונים מקומיים ממלאים תפקידים מכריעים בגיוס והסברה לחברי הקהילה.
היתרונות

המטרה העיקרית ביישום תקציב משתף היא הגדלת המעורבות של האזרחים בחיי העיר והקהילה. המטרה היא, שהאזרחים ירגישו אחראיים ומעורבים יותר לנעשה בסביבתם, תוך כדי שהם מעלים רעיונות "מהשטח" ודנים בהם עם שכניהם. מספר מחקרים מדעיים מצאו גם יתרונות כמותיים-מדידים לתקצוב השתתפותי.
היתרונות > שיפור איכות החיים של האזרחים

כמה מחקרים מראים, שבערים המפעילות תקצוב משתף לאורך זמן, חל שיפור ניכר בתנאי החיים של האזרחים:
תקצוב משתף בברזיל הוביל להפחתה בתמותת התינוקות. המחקר מצא כי שיעורי תמותת תינוקות נמוכים משמעותית בממשלות המשתמשות בתקצוב משתף בהשוואה לאלו שלא. זאת בשל העובדה שתמותת תינוקות משפיעה באופן לא פרופורציונלי על קבוצות הכנסה עניות יותר מקבוצות בינוניות-גבוהות. תקצוב משתף מוביל לגידול בהשקעות המועילות לעניים, כגון תשתיות בריאות וביוב.
תקצוב משתף מוביל לשיפור ניכר בנגישות ובאיכות של שירותי רווחה ציבוריים שונים. לדוגמה, בפורטו אלגרה, מספר משקי הבית המחוברים למים וביוב עלה מ-75% ב-1988 ל-98% ב-1997. מספר בתי הספר גדל פי ארבעה מאז 1986.
מחקר חוצה-מדינות מצא כי השתתפות רבה יותר בהכנת התקציב ובביצועו תואמת הקצאה גדולה יותר של כספי ציבור לחינוך.
מחקר שבחן את השפעת התקצוב המשתף בעיר ניו יורק גילה שהוא הוביל לירידה במספר שיחות התלונות (למספר 311), מה שמעיד על שיפור בביצועי השירות הציבורי.
מחקר חוצה-מדינות מצא שתקצוב משתף משפיע לטובה על רווחתן של קהילות מוחלשות בברזיל, פרו ודרום קוריאה.
היתרונות > שיפור יחסם של האזרחים לשלטון

כמה מחקרים מראים, שתקצוב משתף משפיע באופן חיובי על יחסם של האזרחים לשלטון:
בדרום קוריאה, תקצוב משתף השפיע לטובה על תפיסות האזרחים ביחס לשקיפות השלטון, ושיפר את האמון בשלטון.
בסין, תקצוב משתף איפשר לפתוח את תהליך קבלת-ההחלטות למשתתפים חדשים, ובפרט ל"אליטות מקומיות".
בפראג, תקצוב משתף הגדיל את אחוז ההשתתפות בבחירות המקומיות. עם זאת, בערים אחרות בצ'כיה לא נמצאה השפעה משמעותית על אחוז ההשתתפות.
היתרונות > הגדלת התקבולים ממיסים

כמה מחקרים מראים, שתקצוב משתף איפשר להגדיל את שיעור גביית המיסים העירוניים:
בפורטו אלגרה, תקצוב משתף תרם לעלייה של 269% בהכנסות ממקור עצמי בין 1988 ל-2004.
מחקר משווה על 25 ערים באמריקה הלטינית ובאירופה מצא ירידה משמעותית בהעלמת מס לאחר אימוץ תקצוב השתתפותי.
מחקר של הבנק העולמי על 253 ערים בברזיל מצא שעיריות עם תקצוב השתתפותי אוספות בממוצע 39% יותר מיסים עירוניים מעיריות דומות בלי תקצוב השתתפותי.
היתרונות > הגדלת הייצוג של מגזרים מוחלשים

מחקר שנעשה בפורטו אלגרה הראה, ששיעור ההשתתפות של נשים ואנשים מרקע סוציואקונומי נמוך בתקצוב השתתפותי גבוה יותר משיעור ההשתתפות שלהם בבחירות העירוניות.
מחקר שנעשה בעיר ניו יורק הראה, ששיעור ההשתתפות של נשים ושחורים בתקצוב השתתפותי גבוה יותר משיעור ההשתתפות שלהם בבחירות העירוניות.